**KIRJAPAJAN SYKSY 2015**

**YHTEISKUNTA, KULTTUURI, FILOSOFIA**

***Suomalaisen identiteetin jäljillä***

**PEKKA HAAVISTO**

**Lipunnosto**

**ja räätälin viisaus**

*Fredrika Runeberg oli käytännön ihminen. Hän ompeli kokeeksi Topeliusten vinoraitalippumallin, ja kirjoitti sitten Topeliukselle: ”Nimittäkää sitä sitten vaikka ’naisten juoneksi’, ’räätälinviisaudeksi’ tai miten Herra Professori vain haluaa, mutta minun on kuitenkin sanottava, että mieleeni nousi epäily, olisiko tuo kaunis lippu oikein käytännöllinen. Reunat tulevat viistoon, ommeltaessa sitä on vaikeaa päärmätä, ja langat vetävät vinoon.” Kirjeeseen Fredrika Runeberg liitti mukaan malliompeleensa.*

Siniristilippu liehuu saloissa useana päivänä vuodessa. Lipunnoston arvoiset päivät tekevät näkyväksi historiaamme ja kulttuuriamme. Lippu muistuttaa meitä lukemattomista erilaisista tarinoista, iloista ja suruista. Se ei ole vain historiaa vaan myös tätä päivää.

Millainen oikeastaan on liputuspäivien Suomi? Ketä ja mitä lipunnostolla halutaan muistaa? **Lipunnosto** vie lukijan Dag Hammarskjöldin koneen hylylle, Lucinda Hagmanin naisvoimaa uhkuvaan puhetilaisuuteen ja Snellmanin Saima-lehden toimitukseen. Teos kuljettaa lukijaa historiassa ja nykyajassa. Liputuspäivien takaa esiin piirtyy moni-ilmeinen Suomi.

Pekka Haavisto on kansanedustaja ja ulkoministerin erityisedustaja Afrikan kriiseissä. Hän on toiminut myös ministerinä, vihreiden ja Euroopan vihreän puolueen puheenjohtajana sekä EU:n erityisedustajana ja YK:n neuvonantajana. Haavisto oli presidenttiehdokkaana vuonna 2012.

***Ajatuksia herättävää kerrontaa ja elämänmakuista ajankuvaa***

**REETTA MERILÄINEN**

**Tytön tie**

Polvijärven evakkoperheessä kasvoi pikkuvanha, syntyjään utelias maalaistyttö. Elettiin pyhämekkojen, heinäpeltojen, kunnan monojen ja hyvien työimmeisten aikaa. Tytön pitkä tie kulki Helsinkiin ja eri puolille maailmaa, piireihin, joita maalaiskylässä ihmeteltiin, kadehdittiin ja naureskeltiinkin. Sillä aikaa Suomi muuttui: avautui ja sulkeutui, vaurastui ja köyhtyi, liikkui ja seisahtui. Sen arvoja kyseenalaistettiin, niin kuin tytönkin.

Matka on ollut antoisa ja opettavainen, hauskakin, mutta oliko yläkerrassa lopulta niin fiiniä ja sivistynyttä kuin kuvitelmissa? Toivatko sohvakalusto, älylliset keskustelut, hyvät hampaat ja VIP-tilaisuudet onnen ja hyvän olon? Kannattiko polvijärveläistytön matka?

**REETTA MERILÄINEN** vietti lapsuutensa 50-luvulla Pohjois-Karjalan Polvijärvellä. Sittemmin hänestä tuli helsinkiläinen toimittaja, äiti ja isoäiti. Toimittajana hän on työskennellyt mm. Helsingin Sanomien päätoimittajana ja Sanomien toimittajakoulun johtajana.

Koko: **135 x 200** mm; n. **200** s.

**ISBN 978-952-288-286-8; Kl 99.1**; Ennakkohinta sid. **34,90 ; 10/2015**

***Mitä Juice todella sanoi?***

**LASSE HALME**

**Ollaan ihmisiksi**

**Juice Leskisen laulujen unelmat ja todellisuus**

Juice Leskinen oli armoitettu rocklyyrikko. Hän sanoitti ihmiselämää osuvasti ja usein kipeästikin. Traagisen elämän elänyt taiteilija oli terävänäköinen ja -sanainen ajattelija, tarkkailija, ravistelija – ja romantikko. Juicella oli neljä aihetta, joista hän laulunsa teki: ihminen, ihminen ja toinen ihminen, ihminen ja yhteiskunta sekä ihminen ja uskonto. Sanoituksia tutkinut Lasse Halme selvittää teoksessaan, mitä Juice näistä aiheista sanoo. Usein Juicen lauluissa saa muotonsa kipeä ristiriita unelmien ja todellisuuden välillä. Siksi ne puhuttelevat aina uusia kuulijoita.

Halme ehti testata oivalluksiaan taitelijalla itsellään. Teos sisältää Juicen omia, aiemmin julkaisemattomia kommentteja sanoituksiinsa.

**LASSE HALME** on helsinkiläinen teologian tohtori ja Seurakuntien lapsityön keskuksen pääsihteeri. Hän on tutkinut Juice Leskisen sanoituksia ja julkaissut aiemmin muun muassa rocklyriikkaa käsittelevät teokset **Onko siinä sanoma? Mitä Juice todella sanoi?** ja **Rockin syvin olemus – filosofia, uskonto ja rock.**

Koko: **130 x 200** mm ; n. **180** s.

**ISBN 978-952-288-266-0 ; Kl 82** ; Ennakkohinta sid. 29,00; **10/2015**

***Suosikkisarja urheilusankareista saa odotettua jatkoa***

**ARTO TERONEN JA JOUKO VUOLLE**

**Urheilun valoja ja varjoja**

**Kiveen hakatut**

Urheilijan elämä on usein tasaista puurtamista, jonka tavoitteena on auringonpaisteiset hetket ja onnistuneet suoritukset. Niistäkin matka synkimpiin varjoihin voi olla yllättävän lyhyt. Arto Teronen ja Jouko Vuolle valottavat jo edesmenneiden urheilijoidemme elämän valoja ja varjoja omaisten ja läheisten kautta, niiden jotka ovat kulkeneet tavalla tai toisella urheilusankareidemme rinnalla ja muistavat ihmisen tilastojen ja suoritusten takaa.

**Kiveen hakatut** -sarja jatkuu uudella mielenkiintoisella teoksella, jossa tekijät käsittelevät suositulla tyylillään urheilijoiden elämäntarinoita ja -kohtaloita.

**ARTO TERONEN** ja **JOUKO VUOLLE** ovat kokeneita urheilutoimittajia, jotka ovat tehneet suosittua **Kiveen hakatut** -radiosarjaa ja neljä aiempaa **Kiveen hakatut** -kirjaa. Viimeisin teos **Urana olympiakisat – Peter Tallbergin tuulinen elämä** (2014).

Koko: **170 x 230** mm ; n. **272** s.

**ISBN 978-952-288-220-2 ; Kl 79.1** ; Ennakkohinta sid. **37,20** ; **10/2015**

***Selkoa symbolien kielestä***

**LIISA VÄISÄNEN – MARCO PERETTO**

**Mitä symbolit kertovat**

**Taidetta pintaa syvemmältä**

Harvoin tulemme ajatelleeksi, että kun käsittelemme rahaa, näemme maiden lippuja, vastaamme puhelimeen painamalla vihreää luuria tai noudatamme liikennemerkkien ohjeita, ne ovat kaikki symboleita. Symbolit ovat kiehtova osa omaa historiaamme ja kulttuuriamme, ja niitä ymmärtämällä taideteoksetkin aukeavat aivan uudella tavalla. Symbolit auttavat tunnistamaan paitsi aiheita myös aikakausia, ja lomamatkoistakin saa enemmän irti. Kirjassa esitellään länsimaisen taiteen keskeisimmät aiheet antiikista 1800-luvun loppuun, ei niinkään samoja kuuluja teoksia, joita kaikki taidehistorian teokset ovat jo tulvillaan. Teos on tehty katselijaystävällisesti, ja se sopii kaikille kuvallisesta kielestä kiinnostuneille.

Kirjassa on Marco Peretton valokuvat.

FT, symbolitutkija **LIISA VÄISÄNEN** on suosittu luennoitsija ja länsimaisen kulttuurihistorian tuntija. Väisänen asui 20 vuotta Italiassa, kunnes 2014 muutti Espanjaan, Andalusiaan. Hän on julkaissut aiemmin mm. teokset **Kristilliset symbolit** sekä **Verkkaisuuden filosofiaa**.

Koko: **190 x 210** mm ; n. **250** s.

**ISBN 978-952-288-204-2 ; Kl 70.01** ; Ennakkohinta sid. **34,90** ; **8/2015**

***Juhani Rekolan ennen julkaisematon käsikirjoitus***

**JUHANI REKOLA**

**Irlantilainen päiväkirja**

**Tukholman suomalaisen seurakunnan kappalainen Juhani Rekola (1916–1986) oli loistava esseisti, jonka teokset elävät yhä tänä päivänä. Rekola-faneille on nyt tarjolla kokonaan uutta luettavaa, kun hänen vuonna 1970 kirjoittamansa päiväkirja kolmeviikkoiselta Irlannin-matkalta julkaistaan. Kyseessä ei ole ainoastaan päiväkirja, vaan Rekola kuvaa Irlannin historiaa ja kirjallisuutta sekä pohtii omia uskonnollisia käsityksiään ympäristössä, jossa ”uskovat kaikki, ateistitkin”. Rekolan kriittiset ajatukset kirkon tilasta ovat yhä hämmästyttävän ajankohtaisia. Lähde mukaan Atlantin rannalle Rosses Pointiin, Aran-saarten kalastajakyliin ja Dublinin kaduille. Matkan varrella kohtaat muun muassa James Joycen, W. B. Yeatsin, Bernard Shaw’n, John Millington Syngen ja Samuel Beckettin.**

Teologian tohtori **JUHANI REKOLA** (1916–1986) oli Tukholman suomalaisen seurakunnan kappalainen ja loistava esseisti. Hän julkaisi kymmenkunta teosta, joissa hän käsitteli uskoa, kirjallisuutta, kuvataiteita ja elokuvaa sekä näiden yhteiskunnallisia vaikutuksia.

Teoksen esipuheen on kirjoittanut **HEIMO HATAKKA**. Hän on toimittaja, sanoittaja ja Juhani Rekolan pojan Jukan pitkäaikainen ystävä.

Koko: **130 x 190** mm; n. **160** s. **ISBN 978-952-288-264-6 ; Kl 45.7** ; Ennakkohinta sid. **31,90** ; **5/2015**

***Elämänmakuinen henkilökuva suosikkiterapeutista***

**TOMMI SARLIN**

**Tommy Hellsten**

**Ihmisyyden matkamies**

Tommy Hellsten tunnetaan koko kansan terapeuttina, jonka teokset ovat puhutelleet lukijoita useilla vuosikymmenillä ja monissa maissa. Millaiset ovat hänen ajattelunsa juuret ja kuinka Hellstenin oman elämän tapahtumat ovat vaikuttaneet hänen näkemyksiinsä? Entä kuinka vuodet ovat muuttaneet hänen käsityksiään? Mitä ovat Hellstenille elämän tärkeimmät asiat?

Puhutteleva henkilökuva avaa Tommy Hellstenin matkaa nuoresta loviisalaispojasta teologian opiskelijaksi, päihdetyöntekijäksi, terapeutiksi ja suosikkikirjailijaksi, jonka teosten parissa lukijat ovat peilanneet elämänsä kipukohtia – alkoholismia, häpeää, rakastetuksi tulemisen ja rakastamisen vaikeutta. Vuosiin mahtuu paljon, ja eletyn myötä myös olennainen piirtyy Hellstenin ajattelussa esiin yhä selkeämmin.

**TOMMI SARLIN** on siuntiolainen lyhytterapeutti, toimittaja sekä tieto- ja oppikirjailija. Häneltä on aiemmin ilmestynyt mm. teokset **Isä on kotona** (2010) ja **Ahdin apajilla** (2012).

Koko: **140 x 210** mm ; n. **160** s.

**ISBN 978-952-288-155-7 ; Kl 99** ; Ennakkohinta sid. **32,90** ; **9/2015**

**E-kirja: ISBN 978-952-288-294-3 ;** Ennakkohinta **22,90** ; **9/2015**

**PSYKOLOGIA, ELÄMÄNTAITO, HYVINVOINTI**

***Ajatuksia elämisen kivusta ja kauneudesta***

**TOMMY HELLSTEN**

**Luota, aavista**

Sanoja hiljaisuuden polulta

*”Sielu on kompassi, herkkä instrumentti sisällämme. Se näyttää suunnan, johon kulkea, ja se näyttää aina oikein.”*

Miksi aavistus kertoo meille elämästämme usein enemmän kuin se, minkä jo tiedämme? Miten tuntea se, mille ei ole vielä sanoja? Mistä rohkeus lakata epätoivon vimmalla hallitsemasta elämää ja sen sijaan luottaa, levähtää?

Tommy Hellstenin uusi teos kokoaa Hellstenin keskeisimpiä ajatuksia ihmisenä olemisesta, rakkaudesta, uskalluksesta, luottamuksesta ja sielun kyvystä puhutella meitä. Rouheankaunis teos on matkakumppani, joka kutsuu levähtämään ja muistuttaa olennaisesta: ”Sielusi etsii sinua ja haluaa puhutella. Pysähdy, kuuntele ja tutki.”

**TOMMY HELLSTEN** on kirjailija, terapeutti ja kouluttaja. Hänen laajaan tuotantoonsa kuuluvat mm. teokset **Virtahepo olohuoneessa** (1991), **Saat sen mistä luovut** (2000) ja **Ajan takaa** (2011).

Koko: **135 x 200** mm ; n. **96** s. **ISBN 978-952-288-256-1 ;** Kl 17.3 ; Ennakkohinta sid. **25,90** ; **8/2015**

***Suosittu tietoteos nyt ajantasaistettuna ja täydennettynä***

**SOILI POIJULA**

**Lapsi ja kriisi**

**Selviytymisen tukeminen**

Elämän äkilliset muutokset ja menetykset horjuttavat lapsen elämän perusteita. Selviytyäkseen lapsi tarvitsee turvallisia aikuisia, jotka auttavat käsittelemään tapahtunutta.

**Lapsi ja kriisi** kertoo traumatisoivan tapahtuman vaikutuksista lapsen mieleen ja kehoon ja tarjoaa aikuiselle keinoja, joilla edistää lapsen selviytymistä. Vaikeita tapahtumia lähestytään kirjassa myös niiden lapsessa herättämien kysymysten ja tilannekohtaisten tarpeiden kautta. Mukana on runsaasti käytännön ohjeita vanhemmille, päivähoidon ja koulun henkilöstölle sekä kriisityön ammattilaisille.

Tämä on teoksen uudistettu painos. Mukana on täysin uusia aihealueita, mm. kognitiivinen käyttäytymisterapia ja päivähoidon ja koulun kriisitoiminta.

**SOILI POIJULA** on psykologi ja psykoterapeutti, joka on erikoistunut trauma- ja kriisipsykologiaan. Hänellä on pitkä kokemus kriisissä olevien lasten hoidosta ja maassamme ainutlaatuinen kriisityön kehittämisen ja tutkimuksen asiantuntemus. Poijula on kirjoittanut useita tietoteoksia.

Koko: **135 x 210** mm ; n. **320** s.

**ISBN 978-952-288-254-7 ; Kl 14.61 / 59.563** ; Ennakkohinta nid., liepeell. **30,00** ; **7/2015**

***Kehitä mieltäsi, pärjää paremmin muutoksissa***

**SOILI POIJULA**

**Resilienssi**

**Muutosten kohtaamisen taito**

Elämä ja arki yllättää meidät jatkuvasti. Pienet ja suuret muutokset ja vastoinkäymiset haastavat meitä ja mieltämme. Mitä parempi on resilienssin kykymme, sitä mielekkäämmin ja menestyksekkäämmin selviydymme ja palaudumme muutoksista. Resilienssi auttaa meitä joustamaan ja orientoitumaan muutoksissa uudelleen. Omaa resilienssiään voi onneksi kehittää kaikenikäisenä.

Maailmalla resilienssi kiinnostaa suuresti ja sitä hyödynnetään monilla elämänaloilla psykologiasta ja kasvatuksesta maanpuolustukseen. Tämä kirja on ensimmäinen suomalainen tietoteos aiheesta. Se esittelee havainnollisesti resilienssin rakentumista ja tarjoaa lukijalle keinoja oman resilienssin tunnistamiseen ja vahvistamiseen.

**SOILI POIJULA** on tehnyt Suomessa uraauurtavaa työtä traumatisoituneiden ja surevien auttamisen ja hoidon kehittäjänä. Hän on traumapsykologian ja -psykoterapian keskus Oy Synolon Ltd:n toimitusjohtaja.

Koko: **135 x 210** mm; n. **250** s.

**ISBN 978-952-288-262-2 ; Kl 14 / 17.3 ;** Ennakkohinta sid. **32,90** ; **10/2015**

***Kanssakulkijuutta ja itsetuntemusta***

**MIRJA SINKKONEN**

**Pahasta mielestä parempaan**

**Lohdutus voimavarana elämän vaikeuksissa**

Elämä kolhii milloin enemmän, milloin vähemmän. Joku on herkkähipiäinen ja tuntuu olevan aina loukkaantunut jostakin. Jotakuta painaa ahdistus, joku suree suurta menetystä. Joskus paha olo nousee esiin silloin, kun kaikki näyttää olevan mallillaan.

Erilaisista elämänkokemuksista ja persoonallisuuksista huolimatta meitä yhdistää se, että tarvitsemme kaikki noissa tilanteissa lohdutusta. Joskus se on toisen ihmisen kanssakulkijuutta, joskus oman sisäisen äänen puhetta. Teos avaa kiinnostavalla tavalla psyykkisen työmme eri puolia sekä persoonallisuuden rakenteita ja voimavaroja, joiden varassa kohtaamme vaikeudet elämässämme. Kyky antaa ja ottaa vastaan lohdutusta on noista voimavaroista tärkeimpiä.

**MIRJA SINKKONEN** on helsinkiläinen psykologi, psykoterapeutti ja psykoterapiakouluttaja. Hän on kirjoittanut useita teoksia, mm. **Naisen aika** (2013), **Naisen itsetunto** (2004), **Äidiksi lapselleni**(2001) ja **Lupa tuntea** (2009, yhdessä Paula Tähtisen kanssa)

Koko: **135 x 210** mm; n. **160** s.

**ISBN 978-952-288-255-4 ; Kl 14.8** ; Ennakkohinta sid. **32,90** ; **10/2015**

***Hyvän olon ravintoa – FODMAP ja vinkkejä vatsan hyvinvointiin***

**REIJO LAATIKAINEN**

**Herkän vatsan valinnat**

**Suolisto kuntoon ruokavaliolla**

Lähes miljoona suomalaista kärsii herkästä vatsasta eli toiminnallisista vatsavaivoista. Niitä ovat esimerkiksi ärtyvän suolen oireyhtymä ja toiminnallinen ylävatsan vaiva eli dyspepsia. Ongelmille ei löydy elimellistä syytä, mutta ne heikentävät elämänlaatua usein merkittävästi. Yleisiä oireita ovat vatsan turvottelu, kipukohtaukset, ilmavaivat, ylävatsan vaivat, ummetus ja ripuli.

**Herkän vatsan valinnat**kertoo havainnollisesti, kuinka oireita voi itse helpottaa ruokavaliolla ja elämäntavoilla sekä ravintolisillä. Ruokavalion perusta on FODMAP- eli imeytymättömien hiilihydraattien rajoittaminen – vatsaa ärsyttävien ruokien määrää vähennetään ja tilalle valitaan muita terveellisiä ruokia. Mukana on runsaasti käytännönläheisiä ohjeita ja reseptejä, joiden avulla on helppo parantaa omaa hyvinvointia.

Kirjassa on Mats Vuorenjuuren valokuvakuvitus.

**REIJO LAATIKAINEN** on terveydenhuollon maisteri ja laillistettu ravitsemusterapeutti, joka on erikoistunut vatsavaivojen hoitamiseen. Hän tekee myös tutkimustyötä ärtyvän suolen oireyhtymästä ja luennoi vatsa-asioista muun muassa terveydenhuollon ammattilaisille.

Koko: **180 x 215** mm ; n. **130** s.

**ISBN 978-952-288-261-5 ; Kl 59.34** ; Ennakkohinta sid. **31,90** ; **8/2015**

***Lapsettomuus koskettaa yhä useampia***

**HELI PRUUKI, RAILI TIIHONEN, MINNA TUOMINEN**

**Toisenlainen tie**

**Tahaton lapsettomuus, kriisi ja selviytyminen**

Tahaton lapsettomuus on ongelma, joka kohtaa liki joka viidettä suomalaista paria. Lasta kaipaavat myös monet yksin elävät. Osa lapsettomuuden kohdanneista saa lapsen hedelmällisyyshoitojen tai adoption kautta, osalle lapsettomuudesta muodostuu pysyvä osa elämää.

Millaisia asioita lapsettomuuden kohtaava käy psyykkisesti läpi? Voiko surua jostakin jota ei ole ja jota yhä kenties toivotaan näyttää vai onko se ”äänioikeudetonta”? Entä mitä on surra asiaa naisena ja miehenä? Millaisia kysymyksiä hedelmällisyyshoitoihin liittyy, ja miten toivon ja epätoivon jatkuva vaihtelu vaikuttaa ihmiseen ja läheisiin ihmissuhteisiin? Teos lähestyy aihetta selkeästi ja myötäeläen – tie eteenpäin avautuu omien tunteiden tunnistamisesta.

TT, pariterapeutti, perhepsykoterapeutti **HELI PRUUKI** työskentelee Nurmijärvellä johtavana perheneuvojana. FM, perhepsykoteraputti **RAILI TIIHONEN** työskentelee perheneuvojana Savonlinnassa. TM, paripsykoterapeutti **MINNA TUOMINEN** työskentelee kirkkohallituksessa perhe- ja parisuhdetyön asiantuntijana. Työssään he kohtaavat lapsettomuudesta kärsiviä henkilöitä ja pariskuntia.

Koko: **135 x 210** mm ; n. **160** s.

**ISBN 978-952-288-257-8** ; **Kl 14.8** ; Ennakkohinta sid. **32,90** ; **10/2015**

***Työpaikkaspiritualiteetin aika***

**MARJAANA KANERVA & JUHA TANSKA (TOIM.)**

**Työ ja henki**

**Avaimia henkiseen ja hengelliseen työhyvinvointiin**

**Kokonaisvaltainen työhyvinvointi rakentuu monista osatekijöistä. Sen henkinen ja hengellinen ulottuvuus, työpaikkaspiritualiteetti, on jäänyt vähälle huomiolle. Työpaikkahengellisyys on yläkäsite, joka sisältää työntekijöiden ja esimiesten työhönsä, työtovereihinsa ja työnsä sisältöön liittämät tunteet, innostuksen, arvot ja päämäärät. Tästä nousevat monet työyhteisön toimivuuteen vaikuttavat tekijät kuten ilmapiiri, työn merkityksellisyyden kokeminen ja työn ilo. Teos on tarkoitettu erityisesti seurakuntien käyttöön, mutta siitä voivat ammentaa monet muut työyhteisöt ja niiden johtajat. Kirja on oiva koulutuksen väline, ja se hyödyttää jokaista työhyvinvoinnin parissa toimivaa.**

Teol. maist. **MARJAANA KANERVA** toimii kouluttajana Agricola-opintokeskuksessa. Hänen tehtäväaluettaan ovat mm. spiritualiteetti, voimavaraistaminen ja työelämässä jaksaminen. Teol. toht**. JUHA TANSKA** on Haminan seurakunnan kirkkoherra. Teoksen muita kirjoittajia ovat alan asiantuntijat.

Koko**: 140 x 210** mm; n. **160** s.

**ISBN 978-952-288-231-8 ; Kl 36.13** ; Ennakkohinta sid. **37,20** ; **5/2015**

KASVATUS, HARRASTEET

***Nyt ollaan leikin asialla!***

**Terhi Martinez-Abarca – Riikka Nurmi**

**Loikaten leikkiin, rohkeasti rooliin!**

**Draamakasvatus varhaisiässä**

Draamakasvatus on oppimista leikin, tarinoiden ja teatterin keinoin. Kirja tarjoaa samoissa kansissa rautaisannoksen draamakasvatuksen teoriaa, käytännön esimerkkejä, leikkejä ja harjoituksia sekä ohjeita ja vinkkejä teatterinuken käyttöön lasten arjessa. Varhaiskasvatuksen draama on jaettu draamaleikkiin, ilmaisuleikkituokioihin, draamaseikkailuun, prosessidraamaan, forum-teatteriin sekä pienen näytelmän valmistamiseen yhdessä luodun käsikirjoituksen pohjalta.

Kirja sopii kasvatuksen tueksi päivähoitoon, kerhotoimintaan sekä esi- ja alkuopetukseen. Kirjaan on tuotu runsaasti valokuvia aidoista draamakasvatustuokioista, inspiroivia piirroskuvia, ohjeita ja tilannekuvauksia. Tavoitteena on, että jokainen lapsi löytää ilmaisun ilon ja luovan leikin lumon. Kuvat: Terhi Martinez-Abarca (valokuvat) ja Venla Poskela (piirroskuvat)

**TERHI MARTINEZ-ABARCA** on espoolainen taidekasvattaja ja lastentarhanopettaja (LTO), joka käyttää työssään draamakasvatuksen metodeja.

**RIIKKA NURMI** on helsinkiläinen draamaopettaja (LO). Hän on toiminut pitkään draamakasvatuksen opettajankouluttajana ja opetusmateriaalin laatijana.

Koko: **228 x 248** mm; n **200** s.

**ISBN 978-952-288-296-7**

**Hyvä lapsuus -sarja**; **Kl K 70** ; Ennakkohinta sid. **39,00**; **11/2015**

***Klik, kurkistuksia linssin läpi!***

**John Davis**

**Valokuvauskirja**

Kuvakulmia kameran käyttöön

Kamaran linssin läpi voi nähdä yksityiskohtia, joita ei ole koskaan ennen huomannut. Ympäröivä maailma näyttää äkkiä erilaiselta! Koukuttavaa!

Kamerakirja on kiehtova matka valokuvauksen saloihin. Sen avulla lapsi oppii kiinnittämään huomiota valon ja varjon leikkiin ja heijastuksiin, onnistuu muokkaamaan kuvia ja luomaan kiinnostavia efektejä. Parasta on, että kuvat säilyvät ikuisesti ja niiden avulla voi jakaa kokemuksia ja muistoja ystävien kanssa.

Kirjan ideat innostavat lasta tarkastelemaan ympäröivää maailmaa uusista näkökulmista. Tehtävissä voi edetä järjestyksessä tai poimia ne, jotka tuntuvat jännittäviltä ja kiinnostavilta. Kirja sisältää tehtäviä sekä sisä- että ulkokuvaukseen.

Valokuvaaja **JOHN DAVIS** on työskennellyt ympäri maailmaa kuvaamassa muotikuvauksia ja kansainvälisiä mainoskampanjoita. Hän on myös opettanut valokuvaamista American College of Londonissa.

Alkuteos: **The Camera Book – loads of things you can do with a camera**

Koko: **140 x 200** mm; n. **128** s.

**ISBN 978-952-288-301-8; Kl 79.8 ;** Ennakkohinta sid. **25,00** ; **9/2015**

**RUNO- JA LAHJAKIRJAT**

***Muistot talteen – näin meidän vauva kasvaa!***

**TIINA LAANINEN – MARIANNE KIVIMÄKI (kuvitus)**

**Kirja minusta**

**Muistoja ensi hetkistä eskariin**

Uuden ihmisen saapuminen maailmaan on aina ihmeellinen ilon aihe! Lapsen elämän tärkeitä virstanpylväitä ja kehitysaskeleita on antoisaa muistella myös myöhemmin. **Kirja minusta** tallentaa ainutlaatuiset hetket ja hauskat sattumukset kuten ensimmäiset sanat ja tokaisut, puhjenneet hampaat, yökyläilyt, retket, lempilelut ja -leikit… Näihin muistoihin lapsi itsekin palaa mielellään vanhempana!

Vauvan odotusajasta alkava täytettävä teos jatkuu aina lapsen koulun alkuun ja sisältää myös runsaasti tilaa valokuville, piirroksille ja muille omille muistoille. Marianne Kivimäen raikas ja hellyttävä kuvitus inspiroi ja jättää tilaa mielikuvitukselle.

**TIINA LAANINEN** on tamperelainen viestinnän opettaja ja toimittaja, joka asuu Sastamalassa. Hän on myös kolmen pienen pojan äiti. Laaninen on aiemmin julkaissut mm. teokset **Vauvamuistoja** (2015), **Minä kasvan** (2013) ja **Ensiaskeleita** (2011). **MARIANNE KIVIMÄKI** on vantaalainen graafikko, joka tunnetaan erityisesti postikorteistaan. Kivimäki on kuvittanut myös lahjakirjan **Sinun päiväsi – Onnea, iloa, uskallusta** (2015).

Koko: **210 x 250** mm; n. **64** s.

**ISBN 978-952-288-248-6 ;** Kl 80 ; Ennakkohinta sid. **22,90** ; **5/2015**

***Sanoja syksyn ja talven hämärään***

**ANNA-MARI KASKINEN – MINNA L. IMMONEN (kuvitus)**

**Valoa päiviisi**

Kynttilänliekki, ystävän hymy, kaunis ajatus – pienelläkin valolla on suuri voima. Hämärä antaa meille luvan lepoon ja rauhoittumiseen, ja arjen kauniit hetket on silloin helpompi huomata. Valonpilkahdukset auttavat jaksamaan ja tuovat ilon tullessaan.

**ANNA-MARI KASKINEN** on monipuolinen kirjailija ja runoilija. **MINNA L. IMMONEN** on kuvittajana ikisuosikki.

Koko: **210 x 210** mm ; **48** s.

**ISBN 978-952-288-287-5 ; Kl 82** ; Ennakkohinta sid. **24,90** ; **9/2015**

***Tunnelmaa joulun aikaan***

**SANNA HYTTI (toim.) – MINNA L. IMMONEN**

**Joulun lämpöä**

Kirja tulvillaan joulun tunnelmaa ja rauhallista mieltä.

Lumi narskuu askelissa, pihoille sytytellään lyhtyjä, ja punatulkut ovat löytäneet olkilyhteen. Kuusen tuoksu täyttää hiljalleen kodin. Jouluna maailma on lämmin ja hyväntahtoinen.

Suomalaisten kirjailijoiden runot ja proosakatkelmat sekä Minna L. Immosen akvarellit tuovat joulun mukanaan.

**SANNA HYTTI** on kustannustoimittaja, joka on koonnut useita antologioita. **MINNA L. IMMONEN** on rakastettu kuvittaja. Aiemmin on ilmestynyt mm. Immosen kuvittama ja Hytin toimittama jouluinen **Lumi hiljaa leijailee** (2012).

Koko: **210 x 180** mm; n. **48** s.

**ISBN 978-952-288-277-6 ; Kl 80** ; Ennakkohinta sid. **24,90** ; **10/2015**

***Lämpimiä piirrosaforismeja talven keskelle***

**MAIJA PAAVILAINEN**

**Hankikantoa**

Kaulahuivit hulmuamaan ja kelkka kainaloon, hiljaiselle hiihtoladulle tai metsäpolun rauhaan. Hanki kyllä kantaa, ja talven ilo. Kirpeällä säällä on mielikin virkeä. Ja kuinka kaunis onkaan lumen valo. Pakkasen pauketta voi hyvällä omallatunnolla ihastella myös ruudun takaa. Vaikka varpaita paleltaa, on mieli lämpöinen kuin uunin kylki.

**MAIJA PAAVILAINEN** on kirjoittanut ja kuvittanut lukuisia suosittuja aforismikokoelmia, muun muassa **Rollaattoriralli**(2015), **Valovoimaa** (2014) ja **Mummo on rautaa** (2014) sekä yhdessä **KARI PAAVILAISEN** kanssa **Mummolan kirja – Isovanhemmat kertovat** (2014).Paavilaiselta on ilmestynyt myös proosateoksia, ja hänet on palkittu monipuolisesta tuotannostaan Kirkon tiedonvälityspalkinnolla.

Koko: **170 x 163** mm ; n**. 72** s.

**ISBN 978-952-288-275-2 ; Kl 10.8** ; Ennakkohinta sid. **19,30** ; **10/2015**

***Ihanat naiset lauteilla***

**MAIJA PAAVILAINEN**

**Naistensaunassa**

Naistensaunassa riisutaan hepenet ja pestään meikit; siellä kukin saa olla täydellä painollaan sitä mitä on. Naistensaunassa parannetaan maailmaa, arvostetaan joutilaisuutta ja tiedetään, että terveellistä on se, mistä tulee hyvälle tuulelle. Yhteisillä lauteilla jokainen on Miss Sauna Universum.

Koko: **170 x 163** mm ; n. **72** s., uud. painos

**ISBN 978-952-288-251-6 ; Kl 10.8** ; Ennakkohinta sid. **19,30** ; **5/2015**

**Katja Jäger**

**Pikkuenkeli on aina vierelläsi**

Pikkuenkeli kulkee vierelläsi, ja aina sillä on tarjota kannustavia ja rohkaisevia sanoja. Oli tilanne mikä tahansa, Pikkuenkeliin voi luottaa. Se auttaa ja opastaa.

Hyväntuulinen ajatelmakirja tulvillaan Pikkuenkelin elämänviisautta ystävälle, päivänsankarille, moneen tilanteeseen.

**KATJA JÄGER** on suosittu saksalainen kuvittaja.

Alkuteos: **EngelBerta ist immer für dich da** ; Suomennos: **Sirpa Hietanen**

Koko: **160 x 150** mm ; n. **48** s. **ISBN 978-952-288-260-8 ; Kl 10.8** ; Ennakkohinta sid. **12,90** ; **8/2015**

**Katja Jäger**

**Pikkuenkeli tuo onnen tullessaan**

Joko tunnet veikeän Pikkuenkelin? Se tietää, että onnea ja kannustusta tarvitaan aina ja niitä sillä on mukanaan. Joskus ihan huomaamattakin se jättää niitä kynnykselle. Ja tosiaan, aurinko paistaa!

Hyväntuulinen ajatelmakirja tulvillaan Pikkuenkelin elämänviisautta ystävälle, päivänsankarille, moneen tilanteeseen.

Alkuteos: **EngelBerta bringt dir Glück** ;Suomennos: **Sirpa Hietanen**

Koko: **160 x 150** mm ; n. **48** s.

**ISBN 978-952-288-259-2** ; **Kl 10.8** ; Ennakkohinta sid. **12,90** ; **8/2015**

***Surussa myötäeläen, rinnalla kulkien***

**TARU NIEMINEN (toim.)**

**Sydämessä muisto**

**Sanoja suruun ja kaipaukseen**

Kun suru kohtaa, omat sanat eivät aina riitä. S**ydämessä muisto** -kirjaan on valittu eri kirjoittajilta tekstejä, jotka sanoittavat surua, menetystä ja kaipausta. Läheisen menettäminen pysäyttää ja lamaannuttaa, mutta jostain löytyy aina myös toivoa. Teksteissä kuljetaan surevan rinnalla ja etsitään yhdessä lohdutusta. Herkkä ja levollinen ulkoasu tukee kirjan lempeää sävyä.

**TARU NIEMINEN** on vantaalainen teologian maisteri ja vapaa kustannustoimittaja.

Koko: **140 x 190** mm ; n **56** s.

**ISBN 978-952-288-243-1 ; Kl 80** ; Ennakkohinta sid. **22,90** ; **5/2015**

***Lahjaksi sydämellisiä sanoja, jotka kantavat myös merkkipäivän jälkeen***

**EEVA EEROLA ­– ULLA VEHVILÄINEN (kuvitus)**

**Elämän rikkautta, armon lämpöä**

Hyvät, viisaat sanat juhlistavat merkkihetken. **Elämän rikkautta, armon lämpöä** on kaunis tuliainen ja lahjakirja päivänsankarille, joka viettää juhlaansa ystävien keskellä – tai hiljaa itsekseen. Eeva Eerola miettii, mitä armo on ja miten se on hoitanut häntä itseään. Armo voi lämmittää sydämet tänään ja aina. Kaiken rosoisuuden allakin elämään kätkeytyy suurta rikkautta. Sen huomaa, kun pysähtyy rauhassa katselemaan ja kuulostelemaan oman polkunsa vaiheita. Jumala on johdattanut juhlapäivään saakka, ja häneen saa tukeutua tulevinakin päivinä. Myös pahat asiat kääntyvät monesti palvelemaan hyvää; ne voivat jopa kääntyä parhaaksemme. – Kirja on yhteishanke Herättäjä-Yhdistyksen kanssa.

**EEVA EEROLA** on tuttu kirjailija, jonka hengelliset teokset ovat saaneet paljon lukijoita. Hänen monipuolinen tuotantonsa käsittää lähes kaksikymmentä kirjaa. Viimeisimmät teokset ovat **Voimia ja varjelusta** (2011) ja selkokielinen hartauskirja **Turvallisella mielellä** (2013). Eerola asuu Alavieskassa. **ULLA VEHVILÄINEN** on mainonnan suunnittelija ja kuvittaja, joka tunnetaan erityisesti herkistä akvarelleistaan. Aiempaa tuotantoa mm. kuvitus Marjaana Kanervan kirjaan **Hiljennytään yhdessä** (2008). Vehviläinen asuu Vihdin Nummelassa.

Koko:**185 x 210** mm ; **48** s.

**ISBN 978-952-288-274-5** ; **Kl 24.1** ; Ennakkohinta sid. **18,50** ; **6/2015**

***Hiljentymisen avuksi, oppaaksi sisäiselle tielle***

**LAURI MAARALA – MATTI PIKKUJÄMSÄ (kuvitus)**

**Huokaa rukous**

*”On olemassa ikuinen Sinä, jonka edessä saat ihmetellä elämääsi.”*

Lauri Maarala avaa rukouksen maailmaa käytännönläheisesti. Hän pukee vuosisatojen takaa nousevia, klassisia kristinuskon opetuksia sanoiksi, joita tämän ajan ihmisen on helppo ymmärtää. Kirja kertoo, miten rukoilla, mikä auttaisi hiljentymään, miten oppia kiitollisuutta ja myötätuntoa. Rukoillessa sisimpään syntyy toisen maailman kaipaus. Maaralan tapa havainnoida ihmiselämää ja Luojan luontoa saa vivahteita kristillisestä mystiikasta, jonka luja perusta on Raamatun sanassa. Matti Pikkujämsän kuvat tuovat kirjaan raikkaan lisän.

Teos pohjautuu Vantaan seurakuntalehdessä Vantaan Laurissa julkaistuihin kirjoituksiin ja kuviin.

Pastori, teol. maist. **LAURI MAARALA** on ollut kirjoittajana teoksissa **Korkeimmassa kädessä** (2004), **Hiljaisuuden siiville** (2005) ja **Hengellisen ohjauksen kirja** (2006). Maarala on kirjoittanut kauan mm. Vantaan Lauri -lehteen. Hän jäi eläkkeelle Mäntyharjun srk:n kirkkoherran virasta ja asuu Mäntyharjulla. **MATTI PIKKUJÄMSÄ** on palkittu kuvittaja ja graafinen suunnittelija, jonka kädenjälki on tuttua mm. lastenkirjoista ja monien lehtien palstoilta. Pikkujämsä on kuvittanut mm. Jukka Itkosen runokirjan **Keinuhevosen kengittäjä**(2013).

Koko: **140 x 190** mm ; **96** s.

**ISBN 978-952-288-272-1** ; **Kl 24.1** ; Ennakkohinta sid. **19,90** ; **6/2015**

**HENGELLINEN ELÄMÄ, TEOLOGIA**

***Yksi Jumala – kymmenen polkua***

**JAAKKO HEINIMÄKI (toim.)**

**Piispanpolku 10**

**Hengellisiä matkakertomuksia**

|  |
| --- |
| *”Muistan miettineeni, tulisiko minulla olla jokin muu usko kuin se jonka luin uskontunnustuksessa. Ei minulla ollut. Liityin yhteiseen uskoon niin kuin liityin seurakuntanuoriin ja olin osa porukasta. Usko ei ollut yksityisasia. Juuri se antoi vapauden ajatella ja tuntea, kysyä, epäillä ja ihmetellä.”* Näin kertoo nuoruudestaan arkkipiispa Kari Mäkinen. Tässä kirjassa Suomen evankelisluterilaisen kirkon piispat kirjoittavat kukin omasta hengellisestä tiestään: he kertovat ihmisistä, tapahtumista, paikoista, kirjoista ja taideteoksista, jotka ovat liittäneet heidät kristinuskon pitkään ketjuun ja tehneet heistä sellaisia ihmisiä, joiksi he ovat tulleet. Kirjoittajia yhdistää kristillinen usko ja piispan virka. Heidän polkunsa ovat erilaiset, ja he tulevat erilaisista hengellisistä perinteistä. Yhteistä on luottamus Jumalaan ja siihen, että elämällä on mieli ja merkitys. |

Kirjoittajia ovat Suomen evankelis-luterilaisen kirkon piispat **KARI MÄKINEN, IRJA ASKOLA, SEPPO HÄKKINEN, JARI JOLKKONEN, KAARLO KALLIALA, TAPIO LUOMA, SIMO PEURA, MATTI REPO, SAMUEL SALMI** jaBJÖRN VIKSTRÖM**.** Tietokirjailija ja pastori **JAAKKO HEINIMÄKI** on toimittanut teoksen.

Koko: **135 x 210** mm ; n. **180** s.

**ISBN 978-952-288-302-5** ; **Kl 20.2** ; Ennakkohinta nid. **27,00**; **10/2015**

***Elävää, luterilaista seurakuntaelämää rakentamassa***

**KARI KOPPERI**

**Ristin rakkaus**

**Matka Lutherista suomalaiseen seurakuntaelämään**

**Ristin rakkaus** on ajankohtainen puheenvuoro uskosta, kirkosta ja seurakunnan toiminnasta. Kirja lähtee liikkeelle vahvalta pohjalta, Lutherin ajattelusta. Teoksen jälkimmäisellä puoliskolla painopiste siirtyy lähimmäisenrakkauden ja etiikan kysymysten kautta luterilaisen teologian soveltamiseen tämän päivän seurakunnissa. Matka Lutherista suomalaiseen seurakuntaelämään paljastaa, että Lutherin teologialla on nykyäänkin paljon annettavaa.

Kirkon koulutuskeskuksen johtaja, teologian tohtori, dosentti **KARI KOPPERI** järvenpääläinen pappi, Luther-tutkija ja kirkollisen koulutuksen asiantuntija. Kopperi on työskennellyt muun muassa seurakuntapappina Vantaalla, tutkijana Helsingin yliopistossa, opettajana Diakonia-ammattikorkeakoulussa ja Helsingin hiippakunnan hiippakuntadekaanina. Hänellä on pitkä luottamushenkilökokemus Vantaan seurakuntayhtymässä. Kopperi on aiemmin julkaissut useita teoksia, jotka käsittelevät muun muassa Martti Lutherin teologiaa.

Koko: **135** x **210** mm ; **240** s.

**ISBN 978-952-288-213-4 ;** nid. liepeet ; Ennakkohinta **32,90**; **1/2015**

***Vapauden puolesta kulutusvankeutta vastaan***

**PATRIK HAGMAN**

**Vastarintausko**

**Maailmassa vallitsee tehokkuuden, kilpailun, ahneuden ja kuluttamisen kulttuuri. Sitä vastaan tulee asettautua myös kristillisestä viitekehyksestä käsin. Patrik Hagman kirjoittaa siitä, miten kristityn tulisi elää ollakseen merkkinä vaihtoehtoisesta kulttuurista. Eriarvoistuminen ja liikakulutus tulee pysäyttää. Kun perinteinen poliittinen vaikuttaminen ei auta, on aseiksi otettava kärsivällisyys, nöyryys ja vieraanvaraisuus. On aloitettava henkilökohtaisesta muutoksesta, joka leviää esimerkin voimalla. Hagman on saanut inspiraatiota alkukirkon kamppailusta Rooman valtakunnan sortoa vastaan. Näiden varhaisten vastarinnan mallien valossa hän antaa lukijalleen käytännöllisiä neuvoja: Harjoittele kärsivällisyyttä elämällä heikkojen rinnalla. Ole kiitollinen, mutta myös kriittinen. Ota vastuu siitä, miten elät, miten kohtelet toisia ja miten huolehdit ympäristöstäsi.**

**PATRIK HAGMAN** on teologi ja työskentelee Åbo Akademissa. Hän on tutkinut poliittista teologiaa ja varhaista kirkkoa.

Alkuteos: **Om kristet motstånd***;* Suomennos: **Salla Ranta**

Koko: **135 x 200** mm ; n. **144** s.

**ISBN 978-952-288-263-9** ; **Kl 23.8** ; Ennakkohinta nid. **26,90** ; **10/2015**

***Parhaat heresiat yksissä kansissa!***

**JAAKKO HEINIMÄKI**

**Kerettiläisen käsikirja**

**Mitä harhaoppiseksi haluavan olisi syytä tietää**

Uskonnollisessa keskustelussa heitetään toisinaan harhaoppisyytöksiä. Usein kuulee myös väitteitä, että kristinusko on vääristynyt alkuperäisestä muodostaan. Tässä kirjassa Jaakko Heinimäki selvittää, millaisia ajatuksia kristinuskon sisällä on vuosisatojen varrella esiintynyt, ja miten on ratkottu, mikä kuuluu oikeaan oppiin, mikä väärään. Miten uskontunnustukset ovat syntyneet ja mitä niistä nykyään pitäisi ajatella? Miten harhaopeille ja harhaoppisille kävi, ja mitä vanhoille harhaopeille nykyään kuuluu? Millaisia teologeja olivat Areios, Nestorios ja Pelagius, joiden nimeä vanhat harhaopit kantavat? **Kerettiläisen käsikirja** esittelee keskeiset kristilliset heresiat.

**JAAKKO HEINIMÄKI** on tietokirjailija, pastori ja piispa Kaarlo Kallialan erityisavustaja.

Hän on kirjoittanut lukuisia tietokirjoja ja palkittu Kirkon tiedonvälityspalkinnolla 2010. Heinimäki asuu Helsingissä.

Koko: **120 x 195** mm **;** n. **200** s.

**ISBN 978-952-288-100-7 ; Kl 23** ; Ennakkohinta nid. **26,90 ; 10/2015**

***Stinissenin syvällistä ja hoitavaa pohdintaa jälleen saatavana.***

**WILFRID STINISSEN**

**Tosi ihminen**

**Kirja luomisesta ja pyhyydestä**

Mikä tekee ihmisestä ihmisen? Mitä merkitsee se, että olemme Jumalan luomia? Onko elämällämme tarkoitus? Nämä kysymykset ovat seuranneet ihmiskuntaa vuosituhansien ajan, mutta yhtä kaikki huomaamme yhä uudelleen olevamme niiden edessä neuvottomia.

Karmeliittaisä Wilfrid Stinissen käsittelee tässä kirjassa luomisen ja ihmiselämän tarkoituksen kysymyksiä syvällisellä ja hoitavalla tavalla. Jos tiedämme, mistä olemme lähtöisin ja mikä on päämäärämme, ymmärrämme paremmin myös kaikkea sitä, mitä tapahtuu matkamme varrella.

**WILFRID STINISSEN** (1927–2013) oli filosofian tohtori, katolinen pappi ja karmeliittaveli. Hän oli lähtöisin Belgiasta mutta asui Ruotsissa vuodesta 1967 lähtien. Hänen tuotannostaan on suomennettu kymmeniä teoksia, mm. **Syvemmälle rukoukseen** (2004), **Rukoushuokauksia**(2012) ja **Tänään on Jumalan päivä** (2014).

Alkuteos: **Sann människa – en bok om skapelse och helighet** ; Suomennos: **Anja Ghiselli**

Koko; **135 x 210** mm ; **221** s.

**ISBN 978-952-288-267-7 ; Kl 24.11** ; Ennakkohinta nid. **18,90** ; **8/2015**

***Perusteellinen johdatus uskonnon ja tieteellisen maailmankuvan väliseen keskusteluun***

**ALISTER McGRATH**

**Tieteen ja uskonnon dialogi**

Teos tarjoaa seikkaperäisen ja yleistajuisen johdatuksen uskonnollisen ja tieteellisen maailmankuvan väliseen dialogiin. Keskeisiä kysymyksiä lähestytään historiallisesta, filosofisesta, luonnontieteellisestä ja teologisesta perspektiivistä. Käsiteltäviin teemoihin kuuluvat muun muassa tieteen asema eri maailmanuskonnoissa, erilaiset mallit, joilla uskonto ja tiede voidaan suhteuttaa toisiinsa, tieteellisen päättelyn luonne ja rajat sekä kysymys luonnollisen teologian mahdollisuudesta.

**ALISTER MCGRATH** (s. 1953) on tunnettu ja tuottelias kirjailija ja kristinuskon johtavia teologeja. Hän toimii Oxfordin yliopiston uskonnon ja tieteen Andreas Idrios -professorina. Hänen tuotannostaan on suomennettu mm. teokset **Ateismin lyhyt historia**, **Kristillisen uskon perusteet – Johdatus teologiaan** ja **Tätä on teologia**.

Alkuteos: **Science and Religion***;* Suomennos: **Anne Leu**

Koko: **140 x 210** mm ; n. **300** s.

**ISBN 978-952-288-269-1 ; Kl 20** ; Ennakkohinta nid. **27,90** ; **10/2015**

***Kristillisen tarinaperinteen helmet yksissä kansissa!***

**HELI PRUUKI – MARKKU ORSILA**

**Hengellisen tarinan helmiä**

Tarinoissa on ikiaikaista voimaa ja viisautta. Niiden avulla voi kuvata kuvaamatonta ja selittää selittämätöntä. **Hengellisen tarinan helmiä** jatkaa tarinakirjasarjaa uudella, ajattomalla kokoelmalla klassikkotarinoista uudempiin kertomuksiin. Hengelliset tarinat koskettavat sitä osaa ihmisessä, joka etsii jotakin elämää suurempaa, jotakin pyhää. Tämän kokoelman tarinoissa hyödynnetään kristillisen kulttuurin rikasta tarinaperintöä pyhimystarinoista ja legendoista tämän ajan ihmisen maailmaan sijoittuviin kertomuksiin.

Hengellisen tarinan helmet sopivat niin yksin luettaviksi kuin yhteisesti jaettaviksi. Hyvä tarina tarjoaa myös oivan juuren saarnaan tai hartauteen.

Sarjassa on aikaisemmin ilmestynyt **Hoitavan tarinan helmiä**.

TT, pari- ja seksuaaliterapeutti **HELI PRUUKI** työskentelee Nurmijärvellä johtavana perheneuvojana. Vapaa-aika kuluu junnufutiksen ja hellan välissä.

Perheneuvoja ja pappi **MARKKU ORSILA** Seinäjoelta on alkanut uskoa tarinoiden ja kertomusten voimaan sen jälkeen, kun huomasi, miten paljon mukavampaa elämässä on eksyä kaksin kuin yksin.

Koko: **155 x 235** mm ; n. **200** s.

**ISBN 978-952-288-298-1 ; Kl 84** ; Ennakkohinta sid. **32,00** ; **10/2015**

***Katsaus 10–14 -vuotiaiden todellisuuteen***

**KAARINA HAKKARAINEN, KATRI VAPPULA**

**Mikä ikä?**

**10–14-vuotiaat seurakuntalaisina**

Seurakunnan toiminnassa 10–14-vuotiaat ovat usein väliinputoajia. Lapsi- ja varhaisnuorisotyön kautta tavoitetaan paremmin nuorempia ikäluokkia, nuorisotyö taas keskittyy rippikoulun jälkeiseen aikaan. Mutta millaista väkeä oikeastaan ovat nykyajan 10–14-vuotiaat? Mitä heille kuuluu? Minkälaiset asiat kiinnostavat heitä, mihin he käyttävät aikaansa? Entä millaista toimintaa seurakuntien kannattaa järjestää, jos heidät halutaan mukaan? Mitä muissa seurakunnissa on jo tehty? Näihin ja moniin muihin ajankohtaisiin kysymyksiin vastaa **Mikä ikä?**

Kirja julkaistaan yhteistyössä PTK – poikien ja tyttöjen keskuksen ja Kirkkohallituksen kanssa.

**KAARINA HAKKARAINEN** on helsinkiläinen varhaisnuorisotyöntekijä ja kirjailija. Hän on kirjoittanut muun muassa teokset **Matkalla kirkkovuoteen** (2014), **Kiitos lahjoistasi***.* **Seurakuntalaisen rukouskirja** (2013), **Seurakunta ja koulu** (2012), **Helmeilyä** (2009). Helsinkiläinen **KATRI VAPPULA** on pappi ja työskentelee Kirkkohallituksessa varhaisnuorisotyön asiantuntijana.

Koko: **170 x 210** mm ; n. **100** s.

**ISBN 978-952-288-271-4 ; Kl 25.3** ; Ennakkohinta nid. **29,00** ; **7/2015**

***Selkokielinen surukirja tueksi vaikeana aikana; viemiseksi surukotiin***

**MARJAANA KANERVA – RITVA KOSTAMO**

**Läheinen on poissa**

**Sanoja suruun**

Suru satuttaa kaikkia jossakin elämän vaiheessa. Sureva ei aina jaksa lukea paljon – suru vie voimat. **Läheinen on poissa** on pienimuotoinen surukirja, ikään kuin vierelläkulkijan puhetta surevalle. Teos on kirjoitettu selkokielellä. Se etenee lyhyin luvuin, joita voi ymmärtää vaivattomasti. Surutyön aikana esiin nousevat mielialat ja kysymykset käsitellään mietiskellen, lukijaa kunnioittaen. Vaikeitakaan tunteita ja kysymyksiä ei ohiteta tai torjuta. Tekstin pohjavireenä on avarakatseinen hengellisyys, joka jättää tilaa lukijan omalle pohdinnalle. Levolliset, neliväriset piirroskuvat tarjoavat katseelle lepopaikkoja. Kuvitus Anna Emilia Laitinen

**MARJAANA KANERVA** on teologian maisteri, joka työskentelee kouluttajana Agricola-opintokeskuksessa. Aiempia teoksia mm. **Aika virtaa – Sana kantaa** (2007), **Kasvojesi valoon** (2009) sekä **Hiljennytään yhdessä** (2009). Kanerva asuu Helsingissä.

**RITVA KOSTAMO** on espoolainen filosofian maisteri ja Kirjapajan kustannustoimittaja, joka on koonnut toistakymmentä antologiaa, viimeksi teoksen *Enkelin siipien suojaan* (2013).

Koko: **130 x 185** mm ; **56** s.

**ISBN 978-952-288-156-4** ; **Kl 25.4** ; Ennakkohinta sid. **15,90** ; **8/2015**

***Yhteiseen ja yksityiseen hiljentymiseen***

**ANNA-MARI KASKINEN – MIIKKA RUOKANEN – YRJÖ SARIOLA (TOIM.)**

**Sanan aika 2015–2016**

**Raamattua vuoden jokaiselle päivälle**

**Sanan aika** elää mukana luterilaisessa kirkkovuodessa ja tarjoaa Raamatun tekstin arkeen ja juhlaan. Kätevän kokoinen kirja kulkee helposti mukana ja sopii sekä yksityiseen hartaudenharjoitukseen että yhdessä luettavaksi.

Teos on myös oiva apuväline hengellisen työn tekijöille. **Sanan aika** johdattaa kirkkovuoden juhlien teksteihin ja tukee rukouselämää.

Tuttu, vuosittain uusiutuva **Sanan aika**on vakiinnuttanut paikkansa yhtenä suomalaisten eniten käyttämistä päivittäisistä hartauskirjoista.

**Sanan ajan** ovat toimittaneet monivuotisella kokemuksella ja asiantuntemuksella kirjailija **ANNA-MARI KASKINEN**, professori **MIIKKA RUOKANEN** ja emerituspiispa **YRJÖ SARIOLA**.

Koko: **90 x 155** mm; n. **140** s.

**ISBN 978-952-288-265-3** ; Kl 24.11 ; Ennakkohinta sid. **7,70** ; **10/2015**

***Lönnebon rukoushelmet jo 20 vuotta ilonamme!***

**MARTIN LÖNNEBO**

**Rukoushelmet**

Rukoushelmet yhdistävät vuosisataista rukouksen perinnettä ja rukoilijan nyt-hetkeä. Helmien kanssa rukoileminen on käden ja silmän meditaatiota, joka johtaa uskon ytimeen. Martin Lönnebo korostaa uskonnon etsimisen sijaan yhteyden etsimistä.

**Rukoushelmet**-kirjaon uudistettu helmien 20-vuotisjuhlan kunniaksi. Jumala-helmi, hiljaisuuden helmet, minähelmi, kasteen helmi, autiomaan helmi, pyhän huolettomuuden helmi, rakkauden helmet, salaisuuden helmet, yön helmi ja ylösnousemuksen helmi tarjoavat mietiskelypohjan, josta rukoilija voi löytää tuoretta elämänrohkeutta, iloa ja totuutta. Salaisuuden helmiin kuuluvan uuden vihreän helmen Lönnebo sanoo erityisesti muistuttavan meitä kuulumisestamme Luojan universumiin, ja sitä pidellessä voimme tapailla Franciscuksen **Aurinkolaulua**.

**MARTIN LÖNNEBO** on tunnettu ja rakastettu ruotsalainen emerituspiispa, rukoushelmien kehittäjä.

Alkuteos: **Frälsarkransen***;* Suomennos: **Leena Haavisto**

Koko: **105 x 150** mm; n.**150** s.

**ISBN 978-952-288-268-4** ; **Kl 24** ; Ennakkohinta nid **19,90** ; **9/2015**

***Yhteisöllistä messua rakentamassa!***

**ANITA AHTIAINEN, TERHI PAANANEN, KAIJA TIIROLA, KARI TIIROLA**

**Jyvemmälle messuun**

**Jyvemmälle messun**sisältää suuren määrän käytännön vinkkejä yhteisöllisen messun rakentamiseen. Virikkeiden käyttöä tukee vahva teoriapohja. Erityisesti kirjan tekijöiden mielessä ovat olleet lapset ja nuoret osana seurakuntaa. Tavoitteena on rakentaa messua, jonka jokainen seurakuntalainen voi ikään katsomatta tuntea omakseen. Samalla kun teos antaa eväitä messun rakentamiseen, se pohtii, miten koko seurakunta voisi muuttua yhteisöllisemmäksi. Tämän ajan haasteiden keskellä kirjan viesti on tärkeä: messu on yhteinen asia, seurakunta on meidän porukkamme.

**ANITA AHTIAINEN** on helsinkiläinen pappi ja Seurakuntien Lapsityön Keskuksen kouluttaja. **TERHI PAANANEN** on helsinkiläinen pappi, joka työskentelee jumalanpalveluselämän asiantuntijana Kirkkohallituksessa. **KAIJA TIIROLA** on Haapajärven seurakunnan seurakuntapastori ja **KARI TIIROLA** Haapajärven seurakunnan kirkkoherra.

Koko: **170 x 250** mm ; n. **200** s.

**ISBN 978-952-288-229-5 ; Kl 25.2** ; Ennakkohinta nid. **34,00**

***Suosittu Raamattu-menetelmä viimeinkin kansiin!***

**ANITA AHTIAINEN, TIINA HAAPSALO**

**Raamattuleikki**

**Raamattuleikki** on lapsilähtöinen kristillisen kasvatuksen menetelmä. Se muistuttaa aikuisten bibliodraamaa, mutta sen ytimessä ovat lapset ja heidän tarpeensa. Draamallisissa roolileikeissä lapset sukeltavat eri aistien avulla, tekemällä ja kokemalla Raamatun kertomuksiin ja tapahtumiin. Tavoitteena on Raamatun, ohjaajan ja lasten välinen vuoropuhelu, aito kohtaaminen. Kirjan monet käytännön vinkit ja työskentelyt on helppo muokata kullekin lapsiryhmälle sopivaksi. Teos on erinomainen apuväline ja tuki kaikille lapsen hengellisestä kasvusta kiinnostuneille.

Espoolainen draamapedagogi, lapsityönohjaaja **TIINA HAAPSALO** on Seurakuntien Lapsityön Keskuksen kouluttaja. Hän on aiemmin tuottanut muun muassa virikevihon **Molli – Hyvällä mielellä vai pahalla päällä**(2013). Helsinkiläinen pastori **ANITA AHTIAINEN** on Seurakuntien Lapsityön Keskuksen kouluttaja. Hän on aiemmin kirjoittanut kirjan **Maja – Pyhäkoulunohjaajan peruskurssi** (2011) sekä toimittanut kirjat **Tytöt ja pojat ehtoollisella** (2013) sekä **Jyvemmälle messuun** (2015).

Koko: **148 x 210** mm ; n. **150** s.

**ISBN 978-952-288-270-7 ; Kl 25.3** ; Ennakkohinta nid. **29,00** ; **9/2015**

***Upouutta muskarimateriaalia!***

**MARI TORRI-TUOMINEN (toim.)**

**Kirkkomuskari 2**

**Kirkkomuskari 2** on uusi, laaja ja monipuolinen virikeaineisto seurakuntien muskaritoimintaan. Kirjassa on materiaalia kymmeneen, vuoden kiertoa mukailevaan teemaan: omena, reppu, siipi, tähti, talli, kello, tunturi, aurinko, ötökkä ja kala.

Mukana on leikkien, lorujen ja toteuttamisvinkkien lisäksi noin 80 uutta muskarilaulua nuotteineen. Pienille lapsille suunnatut toiminnalliset laulut sopivat laulettaviksi myös muissa kerhoissa ja kotona.

Kirjan virikkeet on suunnitellut, laulut valikoinut ja osin myös säveltänyt ja sanoittanut muskariosaajat Essi Nyyssönen, Kristiina Larjava, Katia Rautasuo, Mari Torri-Tuominen ja Heli Vapaakallio.

Tarjolla on iloista muskarimeininkiä vauvoista taaperoihin ja heidän vanhemmilleen.

MuM, kanttori **MARI TORRI-TUOMINEN** työskentelee musiikkikouluttajana Seurakuntien Lapsityön Keskuksessa. Hän on toimittanut **Kirkkomuskari**-kirjojen lisäksi muun muassa **Lasten virsi** -kirjan lisämateriaaleineen.

Koko: **210 x 297** mm ; n. **140** s.

**ISBN 978-952-288-164-9 ; Kl** **37.41**/**25.3** ; Ennakkohinta kierresid. **32,00** ; **9/2015**

***Uusia lauluja Kansanlaulukirkkoon!***

**ANNA-MARI KASKINEN**

**Kansanlaulukirkko – Annoit kauniin maan**

**Kansanlaulukirkko** rakentuu tuttujen kansanlaulujen sävelmistä, jotka Anna-Mari Kaskinen on sanoittanut uudestaan messukäyttöön. **Annoit kauniin maan** *-*vihko sisältää 12 uutta sanoitusta, jotka sopivat erityisesti alku- ja keskikesän messuihin, kuten helluntain tai juhannuksen viettoon.

**ANNA-MARI KASKINEN** on Suomen eturivin runoilijoita ja laulujen sanoittajia.

Koko: **150 x 150** mm ; **32** s.

**ISBN 978-952-288-233-2 ; Kl 78.363** ; Ennakkohinta stift. **3,40** ; **5/2015**

**KALENTERIT**

***Seurakuntatyön korvaamaton pikkujättiläinen***

**Kirkon kalenteri 2016**

Kirkollinen vuosikirja sisältää evankelis-luterilaisten seurakuntien fakta- ja yhteystiedot sekä sekurakuntamuutokset vuodesta 2000 lähtien. Mukana ovat kirkon hallinnon, kirkollisten järjestöjen ja oppilaitosten sekä ulkosuomalaistyön, vankilasielunhoidon ja puolustusvoimien kirkollisen työn sekä kristillisen median yhteystiedot. Kirja sisältää yli 10400 kirkollisen vaikuttajan tiedot kirkolliskokouksesta kappeliseurakuntiin. Lisäksi tiedot kirkkovuoden raamatunteksteistä, liturgisista väreistä jne.

Ajankohtaiset artikkelit avaavat taustoja kirkolliseen kenttään. Aiheina mm. työnohjaus, kirkolliskokouksen 140 vuotta, uudet virret ja Porvoon julkilausuma.

EAN 6418132000593

Ennakkohinta sid. 37,90